Návrh komuniké

Vláda Slovenskej republiky na svojom zasadnutí prerokovala Informáciu o celkovom štatistickom vyhodnotení procesu verejného obstarávania za rok 2000. Úrad pre verejné obstarávanie vykonal štatistické zisťovanie na základe „Ročného výkazu o použitých metódach verejného obstarávania – VO (ÚVO) 1-01“ za rok 2000.
Doteraz sa predmetné zisťovanie sa uskutočnilo celkovo šesťkrát, Úrad pre verejné obstarávanie ho vykonal prvýkrát podľa nového znenia Zákona č. 263/1999 Z. z. o verejnom obstarávaní a o zmene a doplnení niektorých zákonov.
Predkladaný materiál obsahuje informácie o údajoch verejného obstarávania za predchádzajúci rok. Novým zákonom o verejnom obstarávaní sa zlepšili podmienky zabezpečujúce základné princípy verejného obstarávania, ako aj podmienky pre obstarávateľov. Prínosom aplikácie zákona je úspora finančných prostriedkov vo výške viac ako 4 mld. Sk, čo predstavuje 7,2 % z predpokladaných cien predmetov obstarávania zabezpečených v roku 2000.